भूस्थिर कक्षा
भूस्थिर कक्षा अथवा भूमध्य रेखीय भूस्थिर कक्षा पृथ्वी से 35786 किमी ऊँचाई पर स्थित उस कक्षा को कहा जाता है जहाँ पर यदि कोई उपग्रह है तो वह पृथ्वी से हमेशा एक ही स्थान पर दिखाई देगा। यह कक्षा भूमध्य रेखा पर स्थित होगी एवं उपग्रह के घुर्णन की दिशा पृथ्वी के घूर्णन के समान होगी।
पाकसैट-1आर
पाकसैट-1आर का विकास एक भू दूरसंचार उपग्रह के रूप में किया गया था और यह 11 अगस्त 2011 को 16:15 यूटीसी पर चीन के जिचांग सैटेलाइट लॉन्च सेंटर से लांग मार्च 3बी द्वारा लॉन्च किया गया था।. उपग्रह का जीवनकाल लगभग15 साल का होगा। यह उपग्रह दक्षिण और मध्य एशिया, पूर्वी यूरोप, पूर्वी अफ्रीका और सुदूर पूर्व के लिए ब्रॉडबैंड इंटरनेट एक्सेस, डिजिटल टेलीविज़न प्रसारण, दूरसंचार और ग्रामीण टेलीफोनी, आपातकालीन संचार, दूर-शिक्षा और टेली-औषध सेवा प्रदान करेगा। उपग्रह ने सफलतापूर्वक अपने पूर्ववर्ती उपग्रह पाकसैट-1ई की भूस्थिर कक्षा में 38 डिग्री पूर्व पर जगह ली। जो पाकिस्तान द्वारा किराए पर लिया गया था।